PMIndiaData/PMIndiaSum huggingface dataset:
ડો. પી કે મિશ્રાએ પ્રધાનમંત્રીના અગ્ર સચિવતરીકેની કામગીરી સંભાળી

પ્રધાનમંત્રીનાં અગ્ર સચિવ સ્વરૂપે ડો. પ્રમોદ કુમાર મિશ્રાની નિમણૂક કરવામાં આવી છે. તેમણે આજે એમની કામગીરી સંભાળી હતી. ડો. મિશ્રા કૃષિ, ડિઝાસ્ટર મેનેજમેન્ટ, ઊર્જા ક્ષેત્ર, માળખાગત રચના, નાણાકીય વ્યવસ્થાપન અને નિયમનકારક બાબતો સાથે સંબંધિત કાર્યક્રમોમાં મેનેજમેન્ટનો બહોળો અનુભવ ધરાવે છે. સંશોધન, નીતિનિર્માણ, કાર્યક્રમ/યોજના, મેનેજમેન્ટ અને પબ્લિકેશનમાં એમણે પ્રશંસનીય કામગીરી અદા કરી છે. તેઓ નીતિનિર્માણ અને વહીવટમાં લાંબો અનુભવ ધરાવે છે. ડો. મિશ્રા પ્રધાનમંત્રીનાઅધિક અગર સચિવ, કૃષિ અને સહયોગ સચિવ, રાજ્ય વિદ્યુત નિયામક પંચનાં ચેરમેનનાં પદો પર કામ કરી ચુક્યાં છે. કૃષિ અને સહયોગ સચિવ સ્વરૂપે તેમણે રાષ્ટ્રીય કૃષિ વિકાસ કાર્યક્રમ (આરકેવીવાય) અને રાષ્ટ્રીય ખાદ્ય સુરક્ષા મિશન (એનએફએસએમ)માં મહત્ત્વપૂર્ણ ભૂમિકા અદા કરી છે. વર્ષ 2014-19 દરમિયાન પ્રધાનમંત્રીનાં અધિક અગ્ર સચિવ સ્વરૂપે ડો. મિશ્રાની વરિષ્ઠ પદો પર નિમણૂકો સહિત માનવ સંસાધન મેનેજમેન્ટમાં ઇનોવેશન અને પરિવર્તન લાવવાનો શ્રેય તેમનેજાય છે. તેમણે ચાર વર્ષ સુધી ઇન્સ્ટિટ્યૂટ ઓફ ડેવલપમેન્ટ સ્ટડીઝ (યુકે)માં સંશોધન અને શિક્ષણ સંબંધિત કામગીરી કરી હતી. તેમણે યોજનાઓ માટે એડીબી અને વર્લ્ડ બેંક સાથેચર્ચાવિચારણા કરી છે. શ્રી મિશ્રા ઇન્ટરનેશનલ ક્રોપ રિસર્ચ ઇન્સ્ટિટ્યૂટ ફોર સેમી-એરિડ ટ્રોપિક્સ (આઈસીઆઈઆરએસએટી)ની વહીવટી પરિષદનાં સભ્ય રહ્યાં છે. તેમણે વિવિધ આંતરરાષ્ટ્રીય સંમેલનોમાં નિષ્ણાત સ્વરૂપે ભાગ લીધો છે. તાજેતરમાં ડો. મિશ્રાને સંયુક્ત રાષ્ટ્ર સાસાકાવા પુરસ્કાર 2019થી સન્માનિત કરવામાં આવ્યાં છે. ડિઝાસ્ટર મેનેજમેન્ટમાં આ સૌથી પ્રતિષ્ઠિત આંતરરાષ્ટ્રીય પુરસ્કાર છે. ડો. મિશ્રાએ યુનિવર્સિટી ઓફ સસેક્સમાંથીઅર્થશાસ્ત્ર/વિકાસ અભ્યાસમાં પી.એચડી અને વિકાસ અર્થશાસ્ત્રમાં એમ. એની ડિગ્રી હાંસલ કરી છે. તેમણે દિલ્હી સ્કૂલ ઓફ ઇકોનોમિક્સમાંથી અર્થશાસ્ત્રમાં એમ.એ કર્યું હતું. ડો. મિશ્રાએ 1970માં જી એમ કોલેજ (સંબલપુર યુનિવર્સિટી)માંથી પ્રથમ વર્ગમાં બી. એ. ઑનર્સ (અર્થશાસ્ત્ર)ની પરીક્ષા પાસ કરી હતી. ઓડિશાની તમામ યુનિવર્સિટીઓમાં અર્થશાસ્ત્રમાં પ્રથમ વર્ગ હાંસલ કરનાર તેઓ એકમાત્ર વિદ્યાર્થી હતાં. તેમનાં નીચેના લેખ/પુસ્તકો પ્રકાશિત થયાં છેઃ • ધ કચ્છ અર્થક્વેક 2001: રિકલેક્શન લેસન્સ એન્ડ ઇનસાઇટ્સ, નેશનલ ઇન્સ્ટિટ્યૂટ ઓફ ડિઝાસ્ટર મેનેજમેન્ટ, નવી દિલ્હી, ભારત (2004). • એગ્રીકલ્ચરલ રિસ્ક, ઇન્શ્યોરન્સ એન્ડ ઇન્કમ : અ સ્ટડી ઓફ ધ ઇમ્પેક્ટ એન્ડ ડિઝાઇન ઓફ ઇન્ડિયાઝ કોમ્પ્રિહેન્સિવ ક્રોપ ઇન્શ્યોરન્સ સ્કીમ, એવેબરી, એલ્ડરશોટ, યુકે (1996). • સંપાદન – ડેવલપમેન્ટ એન્ડ ઓપરેશન ઓફ એગ્રિકલ્ચરલ ઇન્શ્યોરન્સ સ્કીમ્સ ઇન એશિયા, એશિયન પ્રોડક્ટિવિટી ઓર્ગેનાઇઝેશન, ટોક્યો, જાપાન (1999). ઘણાં આંતરરાષ્ટ્રીય મેગેઝિનોમાં તેમનાં લેખો અને સમીક્ષાઓ પ્રકાશિત થઈ છે.
પીએમએ અન્ના યુનિવર્સિટી, ચેન્નાઈના 42મા દીક્ષાંત સમારોહને સંબોધન કર્યું

પ્રધાનમંત્રી શ્રી નરેન્દ્ર મોદીએ આજે ચેન્નાઈમાં અન્ના યુનિવર્સિટીના 42મા દીક્ષાંત સમારોહમાં હાજરી આપી હતી. તમિલનાડુના રાજ્યપાલ શ્રી આર એન રવિ, મુખ્યમંત્રી શ્રી એમ કે સ્ટાલિન, કેન્દ્રીય મંત્રી શ્રી એલ મુરુગન આ પ્રસંગે ઉપસ્થિત હતા. સભાને સંબોધતા પ્રધાનમંત્રીએ વિદ્યાર્થીઓને તેમની ડિગ્રીઓ મેળવવા બદલ અભિનંદન પાઠવ્યા હતા. “અન્ના યુનિવર્સિટીના 42મા દીક્ષાંત સમારોહમાં જેઓ આજે સ્નાતક થયા છે તેઓને અભિનંદન. તમે તમારા મનમાં તમારા માટે ભવિષ્યનું નિર્માણ કર્યું હશે. તેથી, આજનો દિવસ માત્ર સિદ્ધિઓનો જ નહીં પરંતુ આકાંક્ષાઓનો પણ છે”,એમ તેમણે કહ્યું. તેમને આવતી કાલના નેતા ગણાવતા પ્રધાનમંત્રીએ માતા–પિતાના બલિદાન અને યુનિવર્સિટીના શિક્ષકો અને નોન ટીચિંગ સ્ટાફના સમર્થનની પણ નોંધ લીધી. પ્રધાનમંત્રીએ 125 વર્ષ પહેલા મદ્રાસમાં કહેવાયેલા સ્વામી વિવેકાનંદના શબ્દોને યાદ કર્યા જેમાં તેમણે ભારતના યુવાઓની ક્ષમતાની વાત કરી હતી. પ્રધાનમંત્રીએ ટિપ્પણી કરી હતી કે "આખું વિશ્વ ભારતના યુવાનોને આશા સાથે જોઈ રહ્યું છે. કારણ કે તમે દેશના ગ્રોથ એન્જિન છો અને ભારત વિશ્વનું ગ્રોથ એન્જિન છે.” પ્રધાનમંત્રીએ અન્ના યુનિવર્સિટી સાથે ભૂતપૂર્વ રાષ્ટ્રપતિ ડૉ. એ.પી.જે. અબ્દુલ કલામના જોડાણને પણ યાદ કર્યું. પ્રધાનમંત્રીએ કહ્યું, "તેમના વિચારો અને મૂલ્યો તમને હંમેશા પ્રેરિત કરે." પ્રધાનમંત્રીએ નોંધ્યું હતું કે કોવિડ–19 રોગચાળો એક અભૂતપૂર્વ ઘટના હતી. તે એક સદીમાં એક વખતની કટોકટી હતી જેના માટે કોઈની પાસે કોઈ વપરાશકર્તા માર્ગદર્શિકા ન હતી. તેણે દરેક દેશનું પરીક્ષણ કર્યું. તેમણે ટિપ્પણી કરી હતી કે પ્રતિકૂળતાઓ દર્શાવે છે કે આપણે શું બનેલા છીએ. ભારતે તેના વૈજ્ઞાનિકો, હેલ્થકેર પ્રોફેશનલ્સ અને સામાન્ય લોકોનો આભાર માનીને અજાણ્યા રોગનો આત્મવિશ્વાસપૂર્વક સામનો કર્યો. પરિણામે, તેમણે કહ્યું કે, ભારતમાં દરેક ક્ષેત્ર નવા જીવન સાથે ધમધમી રહ્યું છે. ઇન્ડસ્ટ્રી, ઇન્વેસ્ટમેન્ટ, ઇનોવેશન કે ઇન્ટરનેશનલ ટ્રેડ, તમામમાં ભારત મોખરે જોવા મળી રહ્યું છે. પ્રધાનમંત્રીએ જણાવ્યું હતું કે ગયા વર્ષે ભારત વિશ્વનો બીજા નંબરનો સૌથી મોટો મોબાઇલ ફોન ઉત્પાદક હતો. નવીનતા જીવનનો માર્ગ બની રહી છે. માત્ર છેલ્લા 6 વર્ષમાં માન્ય સ્ટાર્ટ–અપ્સની સંખ્યામાં 15,000 ટકાનો વધારો થયો છે, એમ તેમણે જણાવ્યું હતું. પ્રધાનમંત્રીએ માહિતી આપી હતી કે ભારતે ગયા વર્ષે 83 અબજ ડોલરથી વધુનું વિક્રમી
કેન્દ્રીય મંત્રીમંડળે વન રૅન્ક વન પૅન્શન હેઠળ સશસ્ત્ર દળોનાં પૅન્શનર્સ/ફેમિલી પૅન્શનર્સનાં પૅન્શનમાં સુધારો કરવા માટે મંજૂરી આપી, જે 01 જુલાઈ, 2019થી અમલી રહેશે

પ્રધાનમંત્રી શ્રી નરેન્દ્ર મોદીની અધ્યક્ષતામાં કેન્દ્રીય મંત્રીમંડળે 01 જુલાઈ, 2019થી વન રૅન્ક વન પૅન્શન (ઓઆરઓપી) હેઠળ સશસ્ત્ર દળોનાં પૅન્શનર્સ/ફેમિલી પૅન્શનર્સનાં પૅન્શનમાં સંશોધનને મંજૂરી આપી દીધી છે. પાછલા પૅન્શનર્સનું પૅન્શન કૅલેન્ડર વર્ષ 2018માં નિવૃત્ત થયેલા સંરક્ષણ દળોના સમાન રૅન્ક અને સેવાની સમાન અવધિમાં લઘુતમ અને મહત્તમ પૅન્શનની સરેરાશના આધારે ફરી નિર્ધારિત કરવામાં આવશે. લાભાર્થીઓ 30 જૂન, 2019 સુધી નિવૃત્ત થયેલા સશસ્ત્ર દળોના કર્મચારીઓને {01 જુલાઈ, 2014થી પ્રિ-મેચ્યોર (પીએમઆર) નિવૃત્ત થયેલા સિવાય} આ સુધારા હેઠળ આવરી લેવામાં આવશે. 25.13 લાખથી વધારે (4.52 લાખથી વધારે નવા લાભાર્થીઓ સહિત) સશસ્ત્ર દળોનાં પૅન્શનર્સ/ફેમિલી પૅન્શનર્સને લાભ થશે. સરેરાશથી વધુ મેળવનારા માટે પૅન્શન સુરક્ષિત રહેશે. આ લાભ યુદ્ધની વિધવાઓ અને દિવ્યાંગ પૅન્શનર્સ સહિત ફેમિલી પૅન્શનર્સને પણ આપવામાં આવશે. એરિયર્સની ચૂકવણી ચાર અર્ધવાર્ષિક હપ્તામાં કરવામાં આવશે. જો કે, વિશેષ/લિબરલાઇઝ્ડ ફેમિલી પૅન્શન મેળવનારા અને ગૅલેન્ટ્રી એવોર્ડ વિજેતાઓ સહિત તમામ ફેમિલી પૅન્શનર્સને એક જ હપ્તામાં એરિયર્સની ચૂકવણી કરવામાં આવશે. ખર્ચ સુધારણાના અમલીકરણ માટેના અંદાજિત વાર્ષિક ખર્ચની ગણતરી આશરે કરવામાં આવી છે જે @31% ડિયરનેસ રિલીફ (ડીઆર) મુજબ ગણતા રૂ. 8450 કરોડ થાય છે. 01 જુલાઈ, 2019થી 31 ડિસેમ્બર, 2021 સુધીના સમયગાળા માટે 19,316 કરોડ રૂપિયાથી વધુની એરિયર્સની ગણતરી 01 જુલાઈ, 2019 થી 30 જૂન, 2021 સુધીના સમયગાળા માટે 17% ડીઆરના આધારે અને 01 જુલાઈ, 2021થી 31 ડિસેમ્બર, 2021 સુધીના સમયગાળા માટે @31% પર 19,316 કરોડ રૂપિયાથી વધુની કરવામાં આવી છે. 01 જુલાઈ, 2019થી 30 જૂન, 2022 સુધીના એરિયર્સની ગણતરી લાગુ મોંઘવારી રાહત મુજબ અંદાજે રૂ.૨૩,૬૩૮ કરોડ છે. આ ખર્ચ ઓઆરઓપીનાં કારણે ચાલી રહેલા ખર્ચથી ઉપર અને વધારાનો છે. 1 જુલાઇ 2019થી અમલી ઓઆરઓપી હેઠળ સર્વિસ પૅન્શનમાં રૅન્ક વાઇઝ સંભવિત અંદાજિત વધારો (રૂપિયામાં) : રૅન્ક 01.01.2016 ના રોજ પૅન્શન સુધારેલું પૅન્શન 01.07.2019થી અમલી સુધારેલું પૅન્શન 01.07.2021થી અમલી 01.07.2019 થી 30.06.2022 સુધી સંભવિત એરિયર્સ સિપાઇ 17,699 19,726 20,394 87,000 નાયક 18,427 21,101 21,930 1,14,000 હવાલદાર 20,066 21,782 22,294 70,000 નાયબ સૂબેદાર 24,232 26,800 27,597 1,08,000 સબ મેજર 33,526 37,600 38,863 1,75,000 મેજર 61,205 68,550 70,827 3,05,000 લેફ્ટનન્ટ કર્નલ 84,330 95,400 98,832 4,55,000 કર્નલ 92,855 1,03,700 1,07,062 4,42,000 બ્રિગેડિયર 96,555 1,08,800 1,12,596 5,05,000 મેજર જનરલ 99,621 1,09,100 1,12,039 3,90,000 લેફ. જનરલ 1,01,515 1,12,050 1,15,316 4,32,000 પશ્ચાદભૂમિકા સરકારે સંરક્ષણ દળોના કર્મચારીઓ/ફેમિલી પૅન્શનર્સ માટે ઓઆરઓપી લાગુ કરવાનો ઐતિહાસિક નિર્ણય લીધો હતો અને 01 જુલાઈ, 2014થી અમલી પૅન્શનમાં સુધારો કરવા માટે 07 નવેમ્બર, 2015ના રોજ નીતિગત પત્ર બહાર પાડ્યો હતો. ઉક્ત નીતિ પત્રમાં ઉલ્લેખ કરવામાં આવ્યો હતો કે, ભવિષ્યમાં દર 5 વર્ષે પૅન્શન ફરીથી નક્કી કરવામાં આવશે. ઓઆરઓપીનાં અમલીકરણમાં આઠ વર્ષમાં દર વર્ષે @ 7,123 કરોડ અંદાજે રૂ. 57,000 કરોડનો ખર્ચ કરવામાં આવ્યો છે.
પ્રધાનમંત્રીએ તામિલનાડુના કેટલાક ભાગમાં થયેલા ભારે વરસાદને કારણે અનેક લોકોના મૃત્યુ પર શોક વ્યક્ત કર્યો

પ્રધાનમંત્રી શ્રી નરેન્દ્ર મોદીએ તામિલનાડુના કેટલાક ભાગમાં થયેલા ભારે વરસાદને કારણે અનેક લોકોના મૃત્યુ પર શોક વ્યક્ત કર્યો છે. પ્રધાનમંત્રીએ કહ્યું – “મારી ઉંડી સંવેદનાઓ તામિલનાડુના કેટલાક ભાગમાં ભારે વરસાદને કારણે પોતાનો જીવ ગૂમાવનારા દરેકના પરિવારજનોની સાથે છે.”
પ્રધાનમંત્રીશ્રી નરેન્દ્રમોદીએ પંડિત મદનમોહન માલવીયની જન્મજયંતી નિમિત્તે શ્રધ્ધાંજલિ અર્પી

પ્રધાનમંત્રી એ કહ્યું કે ” ભારતમાતાની સેવા માટે આખું જીવન સમર્પિત કરનાર મહામના પંડિત મદન મોહન માલવીયજીને એમની જયંતી અવસરે વિનમ્ર શ્રધ્ધાંજલિ આપું છુ, એમણેશિક્ષણ ક્ષેત્રે અમૂલ્ય યોગદાન આપવાની સાથે સાથે આઝાદીના આંદોલનમાં પણ મહત્વની ભૂમિકા ભજવી હતી. એમની વિદ્વતા અને આદર્શ દેશવાસીઓ ને સદાય પ્રેરણા આપતા રહેશે”
પ્રધાનમંત્રી શ્રી નરેન્દ્ર મોદીએ ઓસ્ટ્રેલિયાના પ્રધાનમંત્રી શ્રી માલ્કમ ટર્નબુલ સાથે વાત કરી

પ્રધાનમંત્રી શ્રી નરેન્દ્ર મોદીએ આજે શ્રી માલ્કમ ટર્નબુલ સાથે વાત કરી અને ઓસ્ટ્રેલિયાના પ્રધાનમંત્રી બનવા બદલ તેમને અભિનંદન પાઠવ્યા હતા. પ્રધાનમંત્રીએ જણાવ્યું હતું કે ‘થોડા સમય પહેલા પ્રધાનમંત્રી શ્રી માલ્કમ ટર્નબુલ અને મે વાત કરી છે. મે તેમને અભિનંદન આપ્યા અને પોતાની શુભેચ્છા પાઠવી હતી. હું તેમને મારા જન્મદિવસ પર અભિનંદન આપવા બદલ તેમને ધન્યવાદ પાઠવું છું. મે શ્રી ટોની એબોટ સાથે વાત કરી અને ભારત તથા ઓસ્ટ્રેલિયા વચ્ચેના સંબંધોને વધુ ગાઢ કરવાના તેમના પ્રયાસોને બિરદાવ્યા હતા. ’
પ્રધાનમંત્રીએ નાગપુરમાં મહારાષ્ટ્ર સમૃદ્ધિ મહામાર્ગનું ઉદ્‌ઘાટન કર્યું

પ્રધાનમંત્રી શ્રી નરેન્દ્ર મોદીએ આજે નાગપુરમાં હિન્દુ હૃદયસમ્રાટ બાળાસાહેબ ઠાકરે મહારાષ્ટ્ર સમૃદ્ધિ મહામાર્ગના પ્રથમ તબક્કાનું ઉદ્‌ઘાટન કર્યું હતું, જે 520 કિલોમીટરનું અંતર આવરી લે છે અને નાગપુર અને શિરડીને જોડે છે. પ્રધાનમંત્રીએ ટ્વીટ કર્યું: "અમે ઉચ્ચ ગુણવત્તાયુક્ત માળખાગત સુવિધાઓ પૂરી પાડવા માટે પ્રતિબદ્ધ છીએ અને નાગપુર અને શિરડી વચ્ચેનો મહામાર્ગ આ પ્રયાસનું ઉદાહરણ છે. આ આધુનિક માર્ગ પ્રોજેક્ટનું ઉદ્‌ઘાટન કર્યું અને મહામાર્ગ પર વાહનસવારી પણ કરી. મને ખાતરી છે કે તે મહારાષ્ટ્રની વધુ આર્થિક પ્રગતિમાં યોગદાન આપશે." પ્રધાનમંત્રીનું તેમનાં આગમન પર સન્માન કરવામાં આવ્યું હતું અને તેમની સાથે મહારાષ્ટ્રના મુખ્યમંત્રી શ્રી એકનાથ શિંદે, મહારાષ્ટ્રના રાજ્યપાલ શ્રી ભગતસિંહ કોશ્યારી, મહારાષ્ટ્રના નાયબ મુખ્યમંત્રી શ્રી દેવેન્દ્ર ફડણવીસ અને કેન્દ્રીય માર્ગ પરિવહન અને રાજમાર્ગ મંત્રી શ્રી નીતિન ગડકરી ઉપસ્થિત રહ્યા હતા. પશ્ચાદભૂમિકા પ્રધાનમંત્રી શ્રી નરેન્દ્ર મોદીએ 520 કિલોમીટરનું અંતર આવરી લેતા તથા નાગપુર અને શિરડીને જોડતા હિન્દુ હૃદયસમ્રાટ બાળાસાહેબ ઠાકરે મહારાષ્ટ્ર સમૃદ્ધિ મહામાર્ગના પ્રથમ તબક્કાનું ઉદ્‌ઘાટન કર્યું હતું. સમૃદ્ધિ મહામાર્ગ અથવા નાગપુર-મુંબઈ સુપર કમ્યુનિકેશન એક્સપ્રેસવે પ્રોજેક્ટ, સમગ્ર દેશમાં કનેક્ટિવિટી અને ઇન્ફ્રાસ્ટ્રક્ચરમાં સુધારો કરવાનાં પ્રધાનમંત્રીનાં વિઝનને સાકાર કરવાની દિશામાં એક મહત્વપૂર્ણ પગલું છે. આશરે 55,000 કરોડ રૂપિયાના ખર્ચે તૈયાર થઈ રહેલો 701 કિલોમીટરનો આ એક્સપ્રેસ વે ભારતના સૌથી લાંબા એક્સપ્રેસવેઝમાંનો એક છે, જે મહારાષ્ટ્રના 10 જિલ્લાઓ અને અમરાવતી, ઔરંગાબાદ તેમજ નાસિકના અગ્રણી શહેરી પ્રદેશોમાંથી પસાર થાય છે. આ એક્સપ્રેસવેને પગલે નજીકના 14 અન્ય જિલ્લાઓની કનેક્ટિવિટી સુધારવામાં પણ મદદ મળશે, જેથી વિદર્ભ, મરાઠાવાડા અને ઉત્તર મહારાષ્ટ્રના વિસ્તારો સહિત રાજ્યના આશરે 24 જિલ્લાઓના વિકાસમાં મદદ મળશે. પીએમ ગતિ શક્તિ હેઠળ માળખાગત કનેક્ટિવિટી પ્રોજેક્ટ્સનાં સંકલિત આયોજન અને સંકલિત અમલીકરણનાં પ્રધાનમંત્રીનાં વિઝનને સમર્થન આપતો આ સમૃદ્ધિ મહામાર્ગ દિલ્હી મુંબઈ એક્સપ્રેસવે, જવાહરલાલ નહેરુ પોર્ટ ટ્રસ્ટ અને અજંતા ઇલોરાની ગુફાઓ, શિરડી, વેરુલ, લોનાર વગેરે જેવાં પ્રવાસન સ્થળો સાથે જોડાશે. સમૃદ્ધિ મહામાર્ગ મહારાષ્ટ્રના આર્થિક વિકાસને મોટો વેગ આપવા માટે ગેમ-ચૅન્જર સાબિત થશે.
જાપાનનાં વિદેશ મંત્રી અને સંરક્ષણ મંત્રીએ પ્રધાનમંત્રી સાથે બેઠક યોજી

ભારત અને જાપાનનાં વિદેશ અને સંરક્ષણ મંત્રી વચ્ચે સંવાદ (2+2)ની ઉદ્ઘાટન બેઠકમાં સામેલ થવા માટે ભારતનાં પ્રવાસે આવેલા જાપાનનાં વિદેશ મંત્રી તોશિમિત્સુ મોતેગી અને સંરક્ષણ મંત્રી શ્રી તોરો કોનોએ આજે પ્રધાનમંત્રી શ્રી નરેન્દ્ર મોદી સાથે બેઠક યોજી હતી. પ્રધાનમંત્રીએ આગંતુક મંત્રીઓનું સ્વાગત કર્યું હતું અને ઓક્ટોબર, 2018માં જાપાનમાં આયોજિત 13માં ભારત-જાપાન વાર્ષિક શિખર સંમેલન દરમિયાન પોતાનાં અને જાપાનનાં પ્રધાનમંત્રી આબે દ્વારા નિર્ધારિત લક્ષ્યાંક હાંસલ કરવા માટે બંને પક્ષો સક્ષમ હોવા પર પોતાનો સંતોષ વ્યક્ત કર્યો હતો. પ્રધાનમંત્રીએ જણાવ્યું કે, આ બેઠક ભારત અને જાપાન વચ્ચે દ્વિપક્ષીય વ્યૂહરચના, સુરક્ષા અને સંરક્ષણ ક્ષેત્રમાં સહયોગને વધારે મજબૂત કરશે. પ્રધાનમંત્રીએ બંને દેશોના લોકો, પ્રદેશ અને આખી દુનિયાના લાભ માટે ભારત-જાપાન સંબંધોના સર્વાંગી વિકાસના મહત્વ પર ભાર મૂક્યો હતો. પ્રધાનમંત્રીએ કહ્યું હતું કે, બંને દેશો વચ્ચે નિયમિત રીતે ઉચ્ચ સ્તરીય આદાન-પ્રદાનનાં ગાઢ સંબંધો અને ક્ષમતાનું પ્રમાણ છે. પ્રધાનમંત્રીએ કહ્યું હતું કે, તેઓ અને પ્રધાનમંત્રી આબે બંને દેશો વચ્ચે દ્વિપક્ષીય ભાગીદારીને મજબૂત કરવા પર બહુ ભાર મૂકે છે. તેમણે જણાવ્યું હતું કે, તેઓ આગામી મહિને ભારત-જાપાન વાર્ષિક શિખર સંમેલનમાં પ્રધાનમંત્રી આબેનું ભારતમાં સ્વાગત કરવા ઉત્સુક છે. પ્રધાનમંત્રીએ કહ્યું હતું કે, જાપાનની સાથે ભારતનાં સંબંધ ભારત-પ્રશાંત વિસ્તારમાં શાંતિ, સ્થિરતા અને સમૃદ્ધિ માટે અમારી દૃષ્ટિનું મુખ્ય ઘટક છે. સાથે-સાથે ભારતની એક્ટ ઇસ્ટ પોલિસીની આધારશિલા પણ છે.
પ્રધાનમંત્રી આવતીકાલે છત્તીસગઢ, ઓડિશા અને પશ્ચિમ બંગાળની મુલાકાત લેશે

પ્રધાનમંત્રી શ્રી નરેન્દ્ર મોદી આવતીકાલે છત્તીસગઢમાં નયા રાયપુર ખાતે પ્રધાનમંત્રી આવાસ યોજના હેઠળ નિર્માણ પામનારાં ઘરો માટે શિલાન્યાસ કરશે. પ્રધાનમંત્રી છત્તીસગઢના રાજનંદગાંવ જિલ્લામાં કુરુભાત ખાતે શ્યામા પ્રસાદ મુખરજી નેશનલ રુર્બન મિશન લૉન્ચ કરશે. આ રુર્બન મિશનનું ધ્યેય તમામ રાજ્યો અને કેન્દ્ર શાસિત પ્રદેશોમાં ગ્રામીણ વિકાસનાં ક્લસ્ટર્સ વિકસાવવાનો છે, જેનાથી પ્રદેશના એકંદર વિકાસને વેગ મળશે. આ ક્લસ્ટર્સ આર્થિક પ્રવૃત્તિઓ વધારીને, કૌશલ્ય અને સ્થાનિક ઉદ્યોગસાહસિકતાના વિકાસ દ્વારા તેમજ માળખાકીય સુવિધાઓ પૂરી પાડીને વિકસાવવામાં આવશે. શ્રી નરેન્દ્ર મોદી ઓડિશામાં બારગઢ ખાતે જાહેર સભાને સંબોધન કરશે. પ્રધાનમંત્રી આવતીકાલે સાંજે કોલકતામાં ગૌડિયા મિશન અને મઠના શતાબ્દિ સમારંભના ઉદ્ઘાટનમાં હાજરી આપશે.
પ્રધાનમંત્રીએ નવી દિલ્હીમાં કેન્દ્રીય મંત્રી, સર્બાનંદ સોનોવાલના નિવાસસ્થાને બિહુ ઉજવણીમાં હાજરી આપી

પ્રધાનમંત્રી શ્રી નરેન્દ્ર મોદીએ નવી દિલ્હીમાં કેન્દ્રીય મંત્રી સર્બાનંદ સોનોવાલના નિવાસસ્થાને બિહુ ઉજવણીમાં હાજરી આપી હતી. પ્રધાનમંત્રીએ ટ્વીટ કર્યું; "મારા મંત્રીમંડળના સાથીદાર @ સરબાનંદસોનવાલજીના નિવાસસ્થાને વાઇબ્રન્ટ બિહુની ઉજવણીમાં જોડાયો. ભારતને આસામની વાઇબ્રન્ટ સંસ્કૃતિ પર ગર્વ છે."
પ્રધાનમંત્રીએ ચંદ્ર શેખર આઝાદને તેમની જયંતિ નિમિત્તે શ્રદ્ધાંજલિ અર્પી

પ્રધાનમંત્રી શ્રી નરેન્દ્ર મોદીએ ચંદ્ર શેખર આઝાદને તેમની જયંતિ નિમિત્તે શ્રદ્ધાંજલિ અર્પણ કરી. એક ટવીટમાં પ્રધાનમંત્રીએ કહ્યું કે, "ભારત માતાના શૌર્ય પુત્ર ચંદ્ર શેખર આઝાદને તેમની જયંતિ નિમિત્તે નમન. પોતાની યુવાવસ્થા દરમિયાન તેમણે ભારતને સામ્રાજ્યવાદની પકડમાંથી મુક્ત કરવા પોતાને લીન કરી દીધા હતા. તેઓ ભવિષ્યવાદી વિચારક પણ હતા અને એક મજબૂત અને ન્યાયી ભારતનું સપનું જોતા હતા."
ફ્રાંસનાં યુરોપ અને વિદેશી બાબતોનાં મંત્રીએ પ્રધાનમંત્રી સાથે મુલાકાત કરી

ફ્રાંસનાં યુરોપ અને વિદેશી બાબતોનાં મંત્રી શ્રી જ્યાં યે લી દારિયાંએ આજે પ્રધાનમંત્રી શ્રી નરેન્દ્ર મોદી સાથે મુલાકાત કરી હતી. પ્રધાનમંત્રીએ ફ્રાંસનાં સ્ટ્રાસબોર્ગેમાં તાજેતરમાં થયેલા આતંકવાદી હુમલાનાં પીડિતો પ્રત્યે સહાનુભૂતિ વ્યક્ત કરી હતી અને કહ્યું હતું કે, ભારત આતંકવાદ સામેની લડાઈમાં ફ્રાંસની સાથે ઊભો છે. પ્રધાનમંત્રીએ માર્ચ, 2018માં રાષ્ટ્રપતિ મેક્રોંની ભારતની રાજકીય યાત્રા અને આર્જેન્ટીનામાં જી20 દેશનાં સંમેલન દરમિયાન તાજેતરની મુલાકાતને યાદ કરી હતી. શ્રી લી દારિયાએ દ્વિપક્ષીય સંબંધોમાં તાજેતરનાં ઘટનાક્રમો તથા પ્રાદેશિક અને આંતરરાષ્ટ્રીય મુદ્દા પર ફ્રાંસનાં દ્રષ્ટિકોણ બાબતે પ્રધાનમંત્રીને જાણકારી આપી હતી. પ્રધાનમંત્રીએ સંરક્ષણ, અંતરિક્ષ, આતંકવાદ વિરોધ, દરિયાઈ સુરક્ષા અને નાગરિક પરમાણુ સહયોગ સહિત તમામ ક્ષેત્રોમાં દ્વિપક્ષીય સંબંધોની સુદ્રઢતાનું સ્વાગત કર્યું હતું.
પ્રધાનમંત્રીએ હંદવાડામાં શહીદ થયેલા જવાનો અને સુરક્ષા કર્મીઓને શ્રદ્ધાંજલિ અર્પણ કરી

પ્રધાનમંત્રી શ્રી નરેન્દ્ર મોદીએ જમ્મુ અને કાશ્મીરના હંદવાડામાં શહીદ થયેલા સૈન્યના જવાનો અને સુરક્ષા કર્મીઓને શ્રદ્ધાંજલિ અર્પણ કરી હતી. પ્રધાનમંત્રીએ જણાવ્યું હતું કે, “હંદાવાડામાં શહીદ થયેલા આપણા બહાદુર જવાનો અને સુરક્ષા કર્મીઓને શ્રદ્ધાંજલિ. તેમની બહાદુરી અને બલિદાનને ક્યારેય નહીં ભૂલાય. આપણા નાગરિકોની સુરક્ષા માટે તેમણે સંપૂર્ણ સમર્પણ અને અથાક પરિશ્રમ સાથે દેશની સેવા કરી છે. તેમના પરિવાર અને મિત્રો પ્રત્યે હું દિલસોજી વ્યક્ત કરું છું.”
પ્રધાનમંત્રીએ લંડનમાં થયેલા આતંકવાદી હુમલા પર ખેદ વ્યક્ત કર્યો

પ્રધાનમંત્રી શ્રી નરેન્દ્ર મોદીએ લંડનમાં થયેલા આતંકવાદી હુમલા પર ખેદ વ્યક્ત કર્યો છે. પ્રધાનમંત્રીએ કહ્યું હતું કે, “લંડનમાં થયેલા આતંકવાદી હુમલાનું બહુ દુઃખ છે. અમારી પ્રાર્થના અને લાગણી પીડિતો અને તેમના પરિવાજનો સાથે છે. આ મુશ્કેલ સંજોગોમાં આતંકવાદ સામે લડવા ભારત હંમેશા બ્રિટન સાથે છે.”
પીએન પનિકર રીડિંગ ડે – રીડિંગ મન્થ ઉજવણીના પ્રારંભ પ્રસંગે પ્રધાનમંત્રીનું સંબોધન

રીડિંગ મન્થ સેલિબ્રેશન એટલે વાંચનમાસની ઉજવણીનું ઉદ્ઘાટન કરવાના પ્રસંગે અહીં તમારી વચ્ચે ઉપસ્થિત રહેવાનું મને સૌભાગ્ય મળ્યું છે. મને તેની ખુશી છે. હું આ પ્રકારના આયોજન માટે પી એન પનિકર ફાઉન્ડેશનનો આભાર માનું છું અને ફાઉન્ડેશનના સંચાલકોને અભિનંદન આપું છું. વાંચનથી વિશેષ ખુશી બીજી કોઈ હોઈ ન શકે અને જ્ઞાનથી મોટી તાકાત બીજી કોઈ નથી. મિત્રો! સાહિત્યના ક્ષેત્રમાં કેરળ સંપૂર્ણ દેશ માટે દિવાદાંડીરૂપ અને પ્રેરક છે. સૌપ્રથમ 100 ટકા સાક્ષર શહેર અને પ્રથમ 100 ટકા સાક્ષર જિલ્લો કેરળનો છે. કેરળમાં તમામ નાગરિકોએ પ્રાથમિક શિક્ષણ મેળવ્યું છે અને 100 ટકા પ્રાથમિક શિક્ષણની સિદ્ધિ મેળવનાર કેરળ પ્રથમ રાજ્ય છે. વળી દેશની કેટલીક સૌથી જૂની કોલેજો, શાળાઓ અને પુસ્તકાલયો પણ કેરળમાં છે. આ સિદ્ધિ સરકાર એકલા હાથે ન મેળવી શકે. આ નોંધપાત્ર સિદ્ધિ મેળવવામાં નાગરિકો અને સામાજિક સંગઠનોએ સક્રિય ભૂમિકા ભજવી છે. કેરળએ આ સંબંધમાં જનભાગીદારીમાં ઉદાહરણ સ્થાપિત કર્યું છે. હું સ્વ. શ્રી પી એન પનિકર જેવા લોકો અને તેમના ફાઉન્ડેશનની કામગીરીને બિરદાવું છું. શ્રી પી એન પનિકર કેરળમાં પુસ્તકાલયનું નેટવર્ક ઊભું કરવા પાછળ પ્રેરક પરિબળ પણ હતા. તેમણે કેરળ ગ્રંથશાળા સંઘમ મારફતે આ કામગીરી કરી હતી, જેની સ્થાપના 1945માં 47 ગ્રામીણ પુસ્તકાલયો સાથે થઈ હતી. મારું માનવું છે કે વાંચન અને જાણકારી કાર્ય સંબંધિત પાસા પૂરતી મર્યાદિત ન રહેવી જોઈએ. તે સામાજિક જવાબદારીની આદત વિકસાવવામાં, દેશની સેવા કરવામાં અને માનવતાલક્ષી કાર્યો કરવામાં મદદરૂપ થવી જોઈએ. તે સમાજ અને રાષ્ટ્રમાં અનિષ્ટ દૂર કરવા ઉપયોગી થવી જોઈએ. તે દેશની એકતા અને અખંડિતતાની સાથે શાંતિનો વિચાર ફેલાવવામાં સહાયભૂત થવી જોઈએ. કહેવાય છે કે એક સાક્ષર મહિલા બે પરિવારને શિક્ષિત કરે છે. આ સંબંધમાં કેરળે ખરેખર પ્રશંસનીય ઉદાહરણ પૂરું પાડ્યું છે. મને જાણવા મળ્યું છે કે પી એન પનિકર ફાઉન્ડેશન અનેક સરકારી સંસ્થાઓ, ખાનગી ક્ષેત્રની કંપનીઓ અને નાગરિક સભ્ય સમાજની સંસ્થાઓ સાથે સંયુક્તપણે વાંચનની પહેલ હાથ ધરવામાં મોખરે છે. સંસ્થાનો લક્ષ્યાંક વર્ષ 2022 સુધીમાં 300 મિલિયન વંચિત લોકો સુધી પહોંચવાનો છે. આ અભિયાનનો મુખ્ય ઉદ્દેશ વૃદ્ધિ અને સમૃદ્ધિના માધ્યમ તરીકે વાંચનને પ્રોત્સાહન આપવાનો છે. વાંચન વ્યક્તિની માનસિકતા કે વિચારસરણીને વિસ્તૃત બનાવે છે, તેને પાંખો આપે છે, તેને વિશાળ બનાવે છે. સારું વાંચન ધરાવતો નાગરિક સમુદાય ભારતને વૈશ્વિક સ્તરે ટોચ પર લઈ જવામાં મદદરૂપ થશે. જ્યારે હું ગુજરાતમાં મુખ્યમંત્રી હતો, ત્યારે આ જ ભાવના સાથે મેં વાંચે ગુજરાત નામનું અભિયાન શરૂ કર્યું હતું. અંગ્રેજીમાં તેનો અર્થ “
સાયબર સ્પેસ તથા સાયબર અપરાધનો સામનો કરવા માટે ભારત અને સંયુક્ત આરબ અમીરાત વચ્ચે થયેલી સમજુતીને મંજુરી

પ્રધાનમંત્રી શ્રી નરેન્દ્ર મોદીની અધ્યક્ષતામાં આજે થયેલી કેન્દ્રીય મંત્રીમંડળની બેઠકમાં ભારત અને સંયુક્ત આરબ અમીરાત વચ્ચે સાયબર સ્પેસ અને સાયબર અપરાધનો સામનો કરવા માટે ગયા મહીને થયેલી સમજુતીને આજે મંજુરી આપી દીધી છે. આ સમજુતીથી બંને દેશોને સાયબર અપરાધ જેવા વિષયોનો ઉકેલ લાવવામાં મદદ મળશે. બંને દેશ દરેક પ્રકારે ખાસ કરીને તાલમેલ,માહિતીનું આદાન પ્રદાન, સાયબર અપરાધની તપાસમાં સહયોગના માધ્યમથી સાયબર અપરાધોનો મુકાબલો કરશે. ભારત તરફથી ગૃહ મંત્રાલય નોડલ એજન્સી હશે, જે આ સમજુતી લાગુ કરવા માટે જવાબદાર હશે. એજ રીતે સંયુક્ત આરબ અમીરાત તરફથી અપરાધિક સુરક્ષાના મહાનિદેશક, આંતરિક સુરક્ષા મંત્રાલય તથા રાજ્ય સુરક્ષા વિભાગ રાજ્ય સુરક્ષા, આતંકવાદ, અને ગેર-પારંપરિક હથિયારોની બાબતમાં નોડલ એજન્સી હશે. સાયબર સ્પેસ અને સાયબર અપરાધનો સામનો કરવા માટે ભારત અને સંયુક્ત આરબ અમીરાત વચ્ચે સહયોગમાં વૃદ્ધિ સાયબર અપરાધના ગંભીર જોખમો અને લોકોની સુરક્ષાની દ્રષ્ટિને ધ્યાનમાં રાખીને થઇ છે.
પ્રધાનમંત્રી 7 માર્ચ 2020ના રોજ જન ઔષધી દિવસ નિમિતે જન ઔષધી પરિયોજના કેન્દ્રો સાથે વાર્તાલાપ કરશે

પ્રધાનમંત્રી શ્રી નરેન્દ્ર મોદી 7 માર્ચ 2020ના રોજ જન ઔષધી દિવસની ઉજવણીમાં નવી દિલ્હીથી વીડિયો કોન્ફરન્સ મારફતે ભાગ લેશે. શ્રી મોદી આ દિવસે સાત પ્રધાનમંત્રી ભારતીય જન ઔષધી પરિયોજના કેન્દ્રો સાથે વાર્તાલાપ કરશે. આ યોજનાની સિદ્ધિઓની ઉજવણી કરવા માટે અને તેને વધુ પ્રોત્સાહન આપવા માટે, 7 માર્ચના દિવસને સમગ્ર ભારતમાં “જન ઔષધિ દિવસ” તરીકે ઉજવવાનો પ્રસ્તાવ મૂકવામાં આવ્યો છે. પ્રધાનમંત્રી આ દિવસે પસંદ કરેલા સ્ટોરના માલિકો અને લાભાર્થીઓ સાથે વાર્તાલાપ કરશે. દરેક જન ઔષધી આઉટલેટ પર દૂરદર્શનના માધ્યમથી પ્રધાનમંત્રીના સંદેશાનું પ્રસારણ કરવામાં આવશે. પસંદગીના સ્ટોરમાં, ડૉક્ટરો, મીડિયાના લોકો, ફાર્માસિસ્ટ અને લાભાર્થીઓ સાથે દવાઓ અંગે પેનલ ચર્ચાનું આયોજન કરવામાં આવશે. કેન્દ્રીય રસાયણ અને ખાતરમંત્રી શ્રી સદાનંદ ગૌડા ઉત્તરપ્રદેશના વારાણસીમાં પ્રધાનમંત્રી ભારતીય જન ઔષધી પરિયોજના કેન્દ્ર પર આ ઉજવણીમાં ભાગ લેશે. કેન્દ્રીય જહાજ મંત્રી તેમજ રસાયણ અને ખાતરરાજ્ય મંત્રી શ્રી મનસુખ માંડવિયા જમ્મુ અને કાશ્મીરમાં પુલવામા ખાતે પ્રધાનમંત્રી ભારતીય જન ઔષધી પરિયોજના કેન્દ્રમાં આ ઉજવણીમાં ભાગ લેશે. જન ઔષધી કેન્દ્રોને સમગ્ર દુનિયામાં સૌથી મોટી રિટેઇલ ફાર્મા સાંકળ ગણવામાં આવે છે જેના સમગ્ર ભારતના 700 જિલ્લાઓમાં 6200 જેટલા આઉટલેટ છે. નાણાકીય વર્ષ 2019 -20માં તેનું કુલ વેચાણ રૂ. 390 કરોડ થયું હતું અને તેના કારણે સામાન્ય જનતાના અંદાજે રૂ. 2200 કરોડની બચત થઇ હતી. આ યોજનાથી ટકાઉક્ષમ અને નિયમિત આવક સાથે સ્વરોજગારીનો ઉત્તમ સ્રોત ઉપલબ્ધ થાય છે.
કેન્દ્રીય મંત્રીમંડળે આતંકવાદ / કોમી / ડાબેરી કટ્ટરવાદીઓની હિંસાનો ભોગ બનેલા નાગરિકોની સહાય અને સરહદ પારના ગોળીબાર તેમજ ભારતીય સરહદ પર સુરંગ / આઈઈડી બોમ્બ ધડાકાઓનો ભોગ બનેલા નાગરિકોની સહાય માટે કેન્દ્રીય યોજના હેઠળ વળતર વધારવાની મંજૂરી આપી

પ્રધાનમંત્રી શ્રી નરેન્દ્ર મોદીના અધ્યક્ષસ્થાને કેન્દ્રીય મંત્રીમંડળે “આતંકવાદ / કોમી / ડાબેરી કટ્ટરવાદીઓની હિંસાનો ભોગ બનેલા નાગરિકોની સહાય અને સરહદ પારના ગોળીબાર તેમજ ભારતીય સરહદ પર સુરંગ / આઈઈડી બોમ્બ ધડાકાઓનો ભોગ બનેલા નાગરિકોની સહાય માટે કેન્દ્રીય યોજના” શીર્ષકની યોજના હેઠળ ભોગ બનેલા નાગરિકોને વળતર ગ્રાન્ટ રૂ. 3 લાખથી વધારીને રૂ. 5 લાખ કરવાની મંજૂરી આપી છે. યોજનાના મુખ્ય મુદ્દા નીચે મુજબ છે :- 1. પહેલી જ વાર ભારત-પાક સરહદે સરહદ પારના ગોળીબારનો ભોગ બનેલા નાગરિકોને આતંકવાદ કે ડાબેરી કટ્ટરવાદની હિંસાનો ભોગ બનેલા નાગરિકો જેટલું જ વળતર અપાશે. 2. સરકારે સરહદ પારના ગોળીબારનો ભોગ બનેલાઓને વળતરનો નિર્ણય અને આતંકવાદ કે ડાબેરી ઉગ્રવાદની હિંસાનો ભોગ બનેલાઓને વળતરની રકમ રૂ. 3 લાખથી વધારીને રૂ. 5 લાખ કરવાનો નિર્ણય બુધવારે લીધો હતો. 3. હવે પછી, દેશમાં ગમે તે સ્થળે આતંકી હુમલા, ડાબેરી ઉગ્રવાદની હિંસા, સરહદ પારના ગોળીબાર, તોપમારા કે આઈડી વિસ્ફોટને કારણે જીવ ગુમાવનારા કોઈ પણ નાગરિકને વળતર પેટે એકસમાન રૂ. 5 લાખ મળશે. આ રકમ ભોગ બનેલા નાગરિકના પરિવારને અપાશે. 4. આ જ કારણસર 50 ટકા કે તેથી વધુ વિકલાંગતા કે અક્ષમતા પામેલા નાગરિકોને પણ રૂ. 5 લાખ મળશે. 5. ભોગ બનેલા નાગરિકના પરિવારના કોઈ પણ સભ્યને રાજ્ય કે કેન્દ્ર સરકાર તરફથી રોજગાર ન મળ્યો હોય તે શરત પર જ વળતરની આ રકમ અપાશે. 6. આવી હિંસાને કારણે મારી ગયેલી વ્યક્તિના નજીકના પરિવારજન કે હંમેશની અક્ષમતાનો ભોગ બનેલા નાગરિકોને વર્ષ 2008થી અત્યાર સુધી આતંકવાદ / કોમી / ડાબેરી કટ્ટરવાદીઓની હિંસાનો ભોગ બનેલા નાગરિકોની સહાય અને સરહદ પારના ગોળીબાર તેમજ ભારતીય સરહદ પર સુરંગ / આઈઈડી બોમ્બ ધડાકાઓનો ભોગ બનેલા નાગરિકોની સહાય માટે કેન્દ્રીય યોજનાની જોગવાઈ મુજબ રૂ. 3 લાખ ચૂકવવામાં આવતા હતા. ભોગ બનેલા નાગરિકોના પરિવારોને અન્ય કોઈ પણ સહાય મળતી હોય તો પણ આ યોજના હેઠળ રહેમરાહે વળતર કે સરકાર તરફથી કોઈ પણ પ્રકારની સહાય અથવા તો કેન્દ્ર સરકાર દ્વારા અમલમાં હોય તેવી સમાન યોજના સિવાય અન્ય કોઈ પણ સ્ત્રોતમાંથી વળતર મળવાપાત્ર હતું. વર્ષ 2008માં આ યોજનાનો આરંભ થયો, ત્યારથી અત્યાર સુધીમાં સરકારે ભોગ બનેલા નાગરિકોને વળતર પેટે રૂ. 35.89 કરોડ વહેંચ્યા છે. પશ્ચાદ્ભૂમિકાઃ 23.10.2014ના રોજ પ્રધાનમંત્રીની જમ્મુ અને કાશ્મીરની મુલાકાત દરમિયાન સરહદ પારના ગોળીબારમાં માર્યા ગયેલા લોકોને નાણાંકીય સહાયનો મુદ્દો ઉઠાવવામાં આવ્યો હતો. સ્વતંત્રતા મળ્યા પછી અત્યાર સુધીના 70 વર્ષના ગાળામાં પહેલી જ વાર સરહદ વિસ્તારમાં વસતી ભારતીય વસતી, ખાસ કરીને ઉત્તર પશ્ચિમે પાકિસ્તાન સાથે જોડાયેલી જમ્મુ અને કાશ્મીરની સરહદે યુદ્ધવિરામનો અવારનવાર ભંગ થવાને કારણે ત્યાં વસતા લોકોની સમસ્યાઓ તરફ સરકારે ધ્યાન આપ્યું હતું અને તેમની દુર્દશાનું પૃથક્કરણ કર્યું હતું. આશરે 770 કિલોમીટરની લાઈન ઑફ કન્ટ્રોલ (એલસી) અને આશરે 220 કિલોમીટરની ઈન્ટરનેશનલ બોર્ડર (આઈબી) વિસ્તારો વર્ષ 1990થી અવારનવાર યુદ્ધવિરામના ભંગનો ભોગ બન્યા છે. વર્ષ 2015 સુધીમાં 13,921 નાગરિકોએ જીવ ગુમાવ્યા છે. નાગરિક વસતીને પડતી મુશ્કેલીઓને ધ્યાન પર લઈને સરકારે યોજના હેઠળ સરહદ પારના ગોળીબારનો ભોગ બનેલા નાગરિકોને સામેલ કરવાનો નિર્ણય લીધો છે.
પીએમએ દરેકને પરિક્ષા પે ચર્ચા વાર્તાલાપમાં ભાગ લેવા વિનંતી કરી

આ વર્ષે પરિક્ષા પે ચર્ચા માટેની તારીખો આજે જાહેર કરવામાં આવી હોવાથી, વડા પ્રધાને દરેકને અનન્ય ક્રિયાપ્રતિક્રિયામાં ભાગ લેવા માટે કહ્યું. વડાપ્રધાને ટ્વીટ કર્યું: "પરીક્ષા પે ચર્ચા એ સૌથી રોમાંચક કાર્યક્રમો પૈકી એક છે, જે પરીક્ષાઓને તણાવમુક્ત બનાવવાની રીતો પર ચર્ચા કરવાની અને અમારા #
2014ની બેચના ભારતીય પોલિસ સેવા પ્રશિક્ષુ અધિકારીઓએ પ્રધાનમંત્રી સાથે મુલાકાત કરી

2014ની બેચના 100થી વધુ ભારતીય પોલિસ સેવા પ્રશિક્ષુ અધિકારીઓએ આજે (18 નવેમ્બર, 2015) પ્રધાનમંત્રી શ્રી નરેન્દ્ર મોદી સાથે તેમના નિવાસ 7 રેસકોર્ટ રોડ પર મુલાકાત કરી. પ્રશિક્ષણ અધિકારીઓ સાથે વાતચીત દરમિયાન પ્રધાનમંત્રીએ કહ્યું કે તેમની વર્દી શક્તિનું પ્રતીક છે અને તેમણે આ વાતને સુનિશ્ચિત કરવી પડશે કે આ શક્તિ સામાન્ય જનતાને શક્તિ સંપન્ન બનાવવા માટે ઉપયોગમાં આવે. તેમણે કહ્યું કે તમને દેશ માટે કાર્ય કરવાનો અભૂતપૂર્વ અવસર પ્રાપ્ત થયો છે. કાર્ય પ્રત્યે તમારી પ્રતિબદ્ધતામાં કોઈ પ્રકારની સમજૂતીના હોવી જોઈએ. આ દરમિયાન રાષ્ટ્રીય સુરક્ષા સલાહકાર શ્રી અજીત ડોવાલ પણ ઉપસ્થિત હતા.